|  |  |  |  |  |
| --- | --- | --- | --- | --- |
| **Версия** | **Дата** | **Описание** | **Автор** | **Одобрил** |
|  |  |  |  |  |

1. Предназначение на процедурата

Всички лични данни, обработвани от ПАТО ЕООД, попадат в обхвата на тази процедура. Субектът на данни може в защита на своите права да отправи към ПАТО ЕООД следните искания:

* Искане за достъп ([член 15 от ОРЗД](https://web.apis.bg/e.php?celex=32016R0679&ToPar=Art15));
* Искане за коригиране ([член 16 от ОРЗД](https://web.apis.bg/e.php?celex=32016R0679&ToPar=Art16));
* Искане за изтриване („право да бъдеш забравен“) ([член 17 от ОРЗД](https://web.apis.bg/e.php?celex=32016R0679&ToPar=Art17));
* Искане за ограничаване на обработването ([член 18 от ОРЗД](https://web.apis.bg/e.php?celex=32016R0679&ToPar=Art18));
* Искане за пренасяне на данните ([член 20 от ОРЗД](https://web.apis.bg/e.php?celex=32016R0679&ToPar=Art20));
* Възражение срещу обработване ([член 21 от ОРЗД](https://web.apis.bg/e.php?celex=32016R0679&ToPar=Art21)).

Искането за упражняване на правото на преносимост на данните се разглежда отделно в Процедура за преносимост на данните (GDPR\_PROC\_05).

1. Нормативна уредба

* Членове [12](https://web.apis.bg/e.php?celex=32016R0679&ToPar=Art12), [15](https://web.apis.bg/e.php?celex=32016R0679&ToPar=Art15), [16](https://web.apis.bg/e.php?celex=32016R0679&ToPar=Art16), [17](https://web.apis.bg/e.php?celex=32016R0679&ToPar=Art17), [18](https://web.apis.bg/e.php?celex=32016R0679&ToPar=Art18), [20](https://web.apis.bg/e.php?celex=32016R0679&ToPar=Art20) и [21](https://web.apis.bg/e.php?celex=32016R0679&ToPar=Art21) от Общия регламент за защита на данните (ОРЗД)

1. Задължения и роли

Длъжностното лице по защита на данните / Отговорникът по защита на данните отговаря за прилагането и ефективното изпълнение на тази процедура и за уведомяване на собственика на информацията (ръководителя на търговския отдел, ръководителя на отдел човешки ресурси, ръководителя на отдел реклама и т.н.) за исканията на субектите на данни.

Длъжностното лице по защита на данните / Отговорникът по защита на данните отговаря за обработката на всички искания на субекта на данни, обхванати от настоящата процедура.

1. Ход на процедурата

Начините за подаването на искания до (ПАТО ЕООД са описани в Процедура за начините на комуникация при жалби и искания от субекта на данни (GDPR\_PROC\_04)**.**

ПАТО ЕООД приема искания на субектите на данни извършени и по всеки друг начин, като спазва условията на настоящата процедура.

1. **Отправяне на искане от субекта на данните**

Исканията се правят, като се използва Образец на форма за искане от субект на данните (GDPR\_FORM\_02). При отправянето на искане се спазват следните правила:

* Субектът на данни указва конкретния вид искане, съдържащ се в образеца на формата, предоставена от ПАТО ЕООД);
* Субектът на данните може да поиска всички негови лични данни, съхранявани от ПАТО ЕООД без да указва конкретен вид;
* Субектът на данните предоставя на ПАТО ЕООД данни за самоличността си, които да го идентифицират сигурно и еднозначно (данни от лични документи, клиентски номер, електронна идентификационна карта и т.н).
* ПАТО ЕООД задължително проверява идентификационните данни, за да се увери, че искането е подадено от субекта, който данните идентифицират;
* ПАТО ЕООД документира датата на получаване на искането;
* След като искането бъде получено, то незабавно се препраща до Длъжностното лице по защита на данните / Отговорника по защита на данните, който задвижва процеса по обработка на искането и изпращането на отговор на субекта на данните.

1. **Обработка на искането**

Обработката на искането се извършва по следния начин:[[1]](#footnote-2)

* Длъжностното лице по защита на данните / Отговорникът по защита на данните поддържа Регистър на исканията от субекти на данни**;**
* Длъжностното лице по защита на данните / Отговорникът по защита на данните вписва в Регистъра на исканията от субекти на данните датата, идентифициращата информация и всички други важни за разглеждане на искането данни;
* Идентифицирането (търсенето) на личните данни се извършва във всички хранилища на данни и всички съответни системи за архивиране, включително всички архивирани файлове (автоматични или ръчни архиви) и всички папки на електронната поща и техните архиви.
* Когато искането е за достъп до информация, при предаването на копие от информацията Длъжностното лице по защита на данните / Отговорникът по защита на данните извършва обработване на данните с цел отстраняване на евентуална идентификационна информация за трети лица.
* ПАТО ЕООД предоставя исканата информация и отговаря на исканията на субекта на данните в рамките най-късно на един месец от датата на получаване на искането за достъп.
* Длъжностното лице за защита на данните / Отговорникът за защита на данните вписва в Регистър на исканията данни за подадения към субекта отговор на искането за достъп.

1. **Допълнителна информация, изпращана при искане за достъп**

В случай на искане от субекта на данни за получаване на достъп до данните, освен че осигурява достъп до данните (например, чрез предоставяне на тяхно копие), ПАТО ЕООД изпраща на субекта и следната информация:

* целите на обработването;
* съответните категории лични данни;
* получателите или категориите получатели на личните данни (ако има такива);
* информация относно намерението на ПАТО ЕООД да предаде данните на трета държава или на международна организация, както и наличието на гаранции за защита на данните;
* срока, за който ПАТО ЕООД ще съхранява личните данни, а ако това е невъзможно, критериите, използвани за определяне на този срок;
* правата му да се изиска от ПАТО ЕООД коригиране или изтриване на неговите лични данни, както и правата му на ограничаване на обработването, на възражение срещу обработването, както и на преносимост на данните;
* правото на жалба до надзорен орган;
* когато личните данни не се събират от субекта на данните, всякаква налична информация за техния източник;
* наличие на автоматизирано вземане на решения, включително профилиране, както и предвидените последствия от това обработване за субекта на данните.

Когато исканията на субект на данни са явно неоснователни или прекомерни, по-специално поради своята повторяемост, Длъжностното лице по защита на данните / Отговорника по защита на данните може:

* да предложи на ръководството на ПАТО ЕООД да наложи разумна такса, като взема предвид административните разходи за предоставяне на информацията или комуникацията или предприемането на исканите действия;
* да откаже да предприеме действия по искането.

1. **Действия при искания за коригиране, изтриване или ограничаване и при възражения срещу обработването**

При искане на субекта на данни за коригиране, изтриване, ограничаване или при възражение по отношение на обработваните лични данни Длъжностното лице по защита на данните / Отговорникът за защита на данните отговаря да бъде преценено всяко от тези искания (извън искането за достъп до данни) с оглед основателността на правото на субекта и наличието на други законови изисквания за неговото удовлетворяване.

След постъпването на съответното искане:

* ПАТО ЕООД премахва личните данни от системите и прекратява операциите по обработката им, без ненужно забавяне, ако искането за изтриване е подадено от субекта на данните;
* ПАТО ЕООД съобщава чрез хартиен или електронен носител, на адрес или по телефона за всяко извършено коригиране, изтриване или ограничаване на обработването на всеки получател, на когото личните данни са били разкрити ;
* ПАТО ЕООД информира субекта на данните относно тези получатели, ако субектът на данните поиска това, и документира това съобщение;
* ПАТО ЕООД взема подходящи мерки, без ненужно забавяне, в случай че:
* субектът на данни е подал искане, с което възразява срещу обработването на личните данни изцяло или частично;
* отпаднало е основанието за обработка по законово задължение;
* данните са били незаконно обработвани.
* ПАТО ЕООД използва следните електронни формати, за да отговори на исканията на субектите на данни: .pdf,.jpg, .xls, ods и всички други общо достъпни електонни формати

1. **Ограничения**

Правото на ЕС или националното законодателство могат да предвидят ограничения за упражняването на правата на субектите на данни при изпълнението на настоящата процедура с цел да се гарантира:

* националната сигурност и отбраната;
* обществената сигурност;
* предотвратяването, разследването, разкриването или наказателното преследване на престъпления или изпълнението на наложените наказания, включително предпазването от и предотвратяването на заплахи за обществената сигурност;
* важни цели от широк обществен интерес;
* важен икономически или финансов интерес на Съюза или на държава-членка, паричните, бюджетните и данъчните въпроси;
* общественото здраве и социалната сигурност;
* защитата на независимостта на съдебната власт и съдебните производства;
* предотвратяването, разследването, разкриването и наказателното преследване на нарушения на етичните кодекси при регламентираните професии;
* функция по наблюдението, проверката или регламентирането, свързана, дори само понякога, с упражняването на официални правомощия в случаите;
* защитата на субекта на данните или на правата и свободите на други лица;
* изпълнението по гражданскоправни искове.

1. Примерни образци

* Образец на форма за искане от субект на данните (GDPR\_FORM\_02)

1. [↑](#footnote-ref-2)