|  |  |  |  |  |
| --- | --- | --- | --- | --- |
| **Версия** | **Дата** | **Описание** | **Автор** | **Одобрил** |
|  |  |  |  |  |

1. Предназначение на процедурата

Съгласието на субекта на данните е едно от правните основания за обработката на неговите лични данни и попада в обхвата на настоящата процедура. ПАТО ЕООД трябва да получи съгласие, когато не се прилага друго правно основание.

Съгласието на субекта на данните се определя от [член 4, точка 11 от ОРЗД](https://web.apis.bg/e.php?celex=32016R0679&ToPar=Art4) като „всяко свободно изразено, конкретно, информирано и недвусмислено указание за волята на субекта на данните, посредством изявление или ясно потвърждаващо действие, което изразява съгласието му, свързаните с него лични данни да бъдат обработени“.

Изрично съгласие е необходимо за обработката на специалните категории лични данни ([член 9, параграф 2, буква а) от ОРЗД](https://web.apis.bg/e.php?celex=32016R0679&ToPar=Art9)).

Специфични условия важат за валидността на съгласието, дадено от децата във връзка с услугите на информационното общество. Те са свързани с изисквания за получаване и проверка на съгласието на родителите под определени възрастови граници ([член 8 от ОРЗД](https://web.apis.bg/e.php?celex=32016R0679&ToPar=Art8)).

1. Нормативна уредба

* [Член 4, точка 11](https://web.apis.bg/e.php?celex=32016R0679&ToPar=Art4), [член 7](https://web.apis.bg/e.php?celex=32016R0679&ToPar=Art7) и [член 8](https://web.apis.bg/e.php?celex=32016R0679&ToPar=Art8) от Общия регламент за защита на данните (ОРЗД)
* [Guidelines](https://web.apis.bg/e.php?i=653354) on consent under Regulation 2016/679

1. Задължения и роли

Като администратор на данни, ПАТО ЕООД отговоря съгласно ОРЗД за получаване на съгласие от субекта на данните. Длъжностното лице по защита на данните / Отговорникът по защита на данните следи за спазването на правилата за получаване на съгласието в съответствие с изискванията на настоящата процедура.

1. Ход на процедурата
2. **Получаване на съгласие от субекта на данните**

ПАТО ЕООД предоставя ясна Декларация за поверителност (уведомление за поверително третиране на личните данни) (GDPR\_FORM\_01), за да гарантира, че съгласието е информирано и че субектът на данни е информиран за правата си във връзка с обработката на личните му данни.

За да може получаването на съгласието да е правно валидно, ПАТО ЕООД документира и доказва, че:

* е налице съгласие от субекта на данните за обработката на неговите лични данни, респ. че е дадено изрично съгласие за чувствителни лични данни (Образец на Декларация за съгласие на субекта на данните (GDPR\_FORM\_04));
* съгласието е дадено за една или повече конкретни цели;
* съгласието на субекта на данните е ясно различимо от всеки друг въпрос, отнасящ се до субекта на данните;
* съгласието на субекта на данните е разбираемо и достъпно, като се използва прост и ясен език;
* субектът на данните е информиран за правото си да оттегли съгласието, преди да даде съгласието си (Процедура по оттегляне на съгласието от субекта на данни (GDPR\_PROC\_06A));
* субектът на данните е информиран, че оттеглянето на съгласието не засяга законосъобразността на обработването, основано на дадено съгласие преди неговото оттегляне;
* обработването на данни е ограничено до посоченото в договора и е обвързано с изричното съгласие, дадено от субекта на данните.

1. **Получаване на съгласие от дете**

Когато обработката на лични данни е свързана с дете на възраст под 16 години[[1]](#footnote-2), ПАТО ЕООД доказва, че лицето, което носи родителска отговорност за детето, е предоставило съгласието си (Образец на форма за съгласие от родител/настойник (GDPR\_FORM\_06)), в случаите когато администраторът на лични данни предлага онлайн услуги, насочени към деца ПАТО ЕООД доказва, че са направени разумни усилия да се провери възрастта на детето и да се установи автентичността на родителската отговорност, като се вземе предвид наличната технология.

1. Примерни образци

* Декларация за поверителност (уведомление за поверително третиране на личните данни) (GDPR\_FORM\_01)
* Образец на Декларация за съгласие на субекта на данните (GDPR\_FORM\_04)
* Образец на форма за съгласие от родител/настойник (GDPR\_FORM\_06)
* Образец на форма за отказ от съгласие на родител/настойник (GDPR\_FORM\_07)

1. [Член 8 от ОРЗД](https://web.apis.bg/e.php?celex=32016R0679&ToPar=Art8) допуска отделните държави-членки да предвидят по-ниска възраст, под която съгласието е законосъобразно само ако е дадено или разрешено от лице, което носи родителска отговорност. Съгласно българската правна традиция изискваната възрастова граница е 14 години. [↑](#footnote-ref-2)